Berlingske Tidende, 1834-03-22
Frankfurt ved Main, den 12te Marts. Den her udkommende Ober-Post-Amts-Zeitung indeholder i Dag en vigtig og efter al Sandsynlighed officiel Artikel angaaende de nyeste Tildragelser i Storhertugdømmet Luxemborg, der især er stilet imod Journal des Debats og sammes høittravende Sprog. Dette Blad havde nemlig i sit Rumer af 3die d. M. betegnet den Belgiske Districts-Commissair Hannos Arrestering som ulovlig, og paastaaet: at hans Frigivelse er bleven bevirket ved Frankriges energiske Forestillinger af sammes Mishag; at Forbunds-Forsamlingen aff denne Aarsag havde holdt et overordentligt Møde, og sendt den befaling til Luxemborg, at Hr. Hanno ufortøvet skulde løslades, at denne ulovlige Handling af en underordnet Autoritet, der røber samme slette Tanke og samme Afmagt, vil have været den sidste i sit Slags, fordi Belgiens Stilling i Forhold til Europa, og de Magters Forhold, som protegere Belgiens Uafhængighed, ere traadte i fuldt Lys. Til Gjensvar herpaa bemærker vor Ober-Post-Amts-Zeitung"Tilstanden i Storhertugdømmet Luxemborg er en factisk, der af det Tydske Forbund aldrig er bleven erkjendt somretmæssig, men betragtet som Opstand. Jmidlertid har en Slags status qvo stiltiende og uden nogensomhelst udtrykkelig Erkjendelse dannet sig sammesteds, efterdi det Tydske Forbund deelte Magternes Bestræbelser for at opretholde Freden, og derfor vilde indrømme den fornødne Tid, for at kunne træffe en fredelig Overeenskomst. Den i Storhertugdømmer Luxemborg værende Forbundsfæstning paalægger imidlertid Forbundet endnu særegne Forpligtelser. Da Storhertugdømmet var og er en Forbundstat, saa kunde man ingenlunde erkjende nogensomhelst Souverainitets- og Administrationsrettighed hos de Belgiske Autoriter, og allermindst saadanne, der kunde benyttes til at forstærke Belgiens Stridskræfter. J Særdeleshed maatte Fæstningens Rayon een for alle Gange befries for den factiske Regjerings militaire Operationer. Derpaa følger en fuldstændig og actmæssig Oplysning af Sagernes virkelige Forhold, saavel som den Brevvexling, der har fundet Sted imellem Fæstningens Gouvernement og de Belgiske Autoriteter, hvilken Førstnævnte under 24de Februar forelagde den høje Forbundsdag, og tillige, i Betragtning af de, ved de factiske Civil- og Militair-Autoriteter, i Arlon, skriftligen udstedte Forsikkringer, androg paa Hr. Hannos Frigivelse. Forbundsforsamlingen raadslog da herom, i et sædvanligt Møde den 26de Februar om Morgenen, og da den fandt, at de Belgiske Autoriteters Anordning til Milits-Udskrivning indenfor Fæstningens Rayons var tilbagekaldt, og tilfredsstillende Forsikkringer vare givne, med Hensyn til den muelige Gjentagelse af slige Forsøg, saa tillod den, at Districts-Commissairen Hr. Hanno maatte sættes i Frihed, for derved at give et nyt Beviis paa sit Ønske, ikke at ville udstrække de, ved Belgiske Autoriteters egen Brøde fremkaldte, Forviklinger længere, end Forbundets Ære og Værdighed, og Forbundfæstningen Luxemborgs Sikkerhed uundgaaeligen fordrede. Under 26de Februar om Aftenen overgav den Kongl. Franske befuldmægtigede Minister ved den Tydske Forbundsdag en Verbal-Note i Anledning af Hr. Hannos Arrestering; imidlertid skeete dette, efterat hans Frigivelse allerede af andre Grunde, hentede fra Sagernes Stilling, var bleven besluttet, og efterat denne Beslutning allerede var afgaaet til Fæstnings-Gouvernementet i Luxemborg. Den Engelske Gesandt overgav først den 3die Marts en lignende Note. Vi overlade siges til Slutningen – vore Læsere, efterat have seet denne med Sandheden fuldkommen overeensstemmende Fremstilling, at vurdere hine Paastande og Phraser i Journal des Debats, i Særdeleshed den Opdigtelse: at hiin Tildragelse er anlediget ved Autoriteterne i Storhertugdømmet Luxemborg.